મલયાલમ સુપરસ્ટાર મોહનલાલની પીએમ મોદી સાથે મુલાકાતે રાજનૈતિક રૂપ લઈ લીધું છે. ચર્ચા વહેતી થઈ છે કે 2019 લોકસભા ચૂંટણી પહેલા મોહનલાલ ભાજપ જોઈન કરી શકે છે. ડેક્કન હેરાલ્ડના રિપોર્ટમાં કહેવામાં આવ્યું છે કે આરએસએસ ઈચ્છે છે કે આગલા વર્ષે થનાર જનરલ ઈલેક્શનમાં મોહનલાલ તિરુવનંતપુરમ સીટ પરથી મેદાનમાં ઉતરે. જો આવું થાય છે તો આ સીટ પરથી હાલના કોંગ્રેસ સાંસદ શશિ થરૂરની મુશ્કેલીઓ વધી શકે છે.